《温陵即事》
唐代·徐夤

早年师友教为文，卖却鱼舟网典坟。国有安危期日谏，

家无担石暂从军。非才岂合攀丹桂，多病犹堪伴白云。

争得千钟季孙粟，沧洲归与故人分。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。